Na temelju članka 17. Zakona o pravu na pristup informacijama (NN 25/13 i NN 85/15), član uprave- direktor Društva za komunalne djelatnosti MOTOVUN PARK d.o.o., Trg A. Antico 1, 52424 Motovun donosi dana 06.03.2018. godine sljedeći

**PRAVILNIK O PRAVU NA PRISTUP INFORMACIJAMA**

**Članak 1.**

Pravilnikom o pravu na pristup informacijama (u daljnjem tekstu: Pravilnik) uređuju se uvjeti pod kojima svaka domaća ili strana pravna i fizička osoba odnosno korisnik prava na informaciju (u daljnjem tekstu: korisnik) ostvaruje svoje pravo na pristup informacijama koje posjeduje, kojima raspolaže i koje nadzire Društvo za komunalne djelatnosti MOTOVUN PARK d.o.o., uvjete i pravila postupka u kojem korisnik prava na informaciju ostvaruje svoje pravo na pristup informacijama, a MOTOVUN PARK d.o.o. ispunjava svoju obvezu omogućavanja pristupa zatraženoj informaciji te ograničenja prava na pristup informacijama.

**Članak 2.**

Pregled informacija podrazumijeva one informacije kojima MOTOVUN PARK d.o.o. raspolaže u određenom trenutku.

Društvo za komunalne djelatnosti MOTOVUN PARK d.o.o. će uskratiti pravo na pristup informacijama odnosno uvid u dokumentaciju ako je ona zakonom, općim aktima društva ili odlukom uprave određena kao poslovna tajna.

**Članak 3.**

Korisnik prava na informacije ostvaruje pravo na pristup informaciji podnošenjem pisanog zahtjeva Društvu za komunalne djelatnosti MOTOVUN PARK d.o.o., Motovun.

Pisani zahtjev u svezi s ostvarivanjem prava na pristup informaciji podnosi se na adresu: MOTOVUN PARK d.o.o., Trg A. Antico 1, 52424 Motovun ili putem elektroničke pošte: info@motovun-park.hr .

**Članak 5.**

MOTOVUN PARK d.o.o. dužan je korisniku omogućiti pristup informacijama u što kraćem roku, a najkasnije u roku od 15 dana od dana podnošenja urednog zahtjeva. U slučaju nepotpunog ili nerazumljivog zahtjeva pozvat će se podnositelj zahtjeva da u roku od pet dana od dana zaprimanja ispravi isti s naputkom da će u protivnom zahtjev biti odbačen kao nepotpun ili nerazumljiv.

Ako MOTOVUN PARK d.o.o. ne posjeduje informaciju, a ima saznanja o tijelu koje posjeduje, bez odgode, a najkasnije u roku od osam dana od zaprimanja zahtjeva, ustupit će zahtjev nadležnom tijelu, a o čemu će obavijestiti korisnika.

**Članak 6.**

Korisniku prava na informaciju, kojemu je omogućen pristup informaciji naplaćivat će se naknada stvarnih materijalnih troškova sukladno Kriterijima za određivanje visine naknade iz čl.19. stavka 3. (NN 25/13 i NN 85/15).

Visina naknade stvarnih materijalnih troškova određuje se prema kriterijima koje je utvrdilo i objavilo neovisno tijelo za zaštitu prava na pristup informacijama, u sljedećem iznosu:

1. preslik jedne stranice veličine A4 - 0,25kn

2. preslik jedne stranice veličine A3 – 0,50kn

3. preslik jedne stranice u boji veličine A4 – 1,00kn

4. preslik jedne stranice u boji veličine A3 – 1,60kn

5. elektronički zapis na jednom CD-u – 4,00kn

6. elektronički zapis na jednom DVD-u – 6,00kn

7. elektronički zapis na memorijskoj kartici ovisno o količini memorije – 210 kuna za 64 GB, 150 kuna za 32 GB, 120 kuna za 16GB, 50 kuna za 8 GB, 30 kuna za 4 GB.

8. pretvaranje jedne strane dokumenta iz fizičkog u elektronički oblik – 0,80kn

Troškovi dostave informacija obračunavaju se prema važećem cjeniku redovnih poštanskih usluga. Visinu naknade stvarnih materijalnih troškova dostave za usluge koje nisu navedene u ovom članku pružatelj informacija odredite će se na način da se u visinu naknade zaračuna prosječnu tržišnu cijenu za uslugu, trošak amortizacije koje ima MOTOVUN PARK d.o.o. te trošak poštanskih usluga. Vrijeme koje pružatelj informacija provede prikupljajući, pripremajući i pružajući informaciju korisniku prava na pristup informacijama, ne predstavlja materijalni trošak.

**Članak 7.**

MOTOVUN PARK d.o.o. izdat će korisniku prava na informaciju račun prema visini naknade određenoj u članku 6. ove Odluke.

Iz razloga učinkovitosti i ekonomičnosti te ostvarivanja razmjernosti u zaštiti prava stranaka i javnog interesa, pružatelj informacija može odlučiti da korisniku prava na informacije ne zaračuna troškove koji nastaju pružanjem i dostavom informacije ukoliko isti ne prelaze iznos od 50,00 kuna.

**Članak 8.**

Naknade iz članka 6. ove Odluke uplaćuje se na IBAN: HR3823800061147007020 otvoren kod Istarske kreditne banke Umag d.o.o. po ispostavljenom računu.

**Članak 9.**

Službena osoba mjerodavna za rješavanje pojedinačnih zahtjeva za ostvarivanje prava na pristup informaciji je službenik za informiranje Tanja Stepčić koja radi na radnom mjestu administrativni referent.

**Članak 10.**

Ova Odluka stupa na snagu danom donošenja.

MOTOVUN PARK d.o.o.

Direktor:

Ivona Vascotto